KOMISSION ASETUS (EY) N:o 3144/94,
annettu 21 päivänä joulukuuta 1994,
Afrikan, Karibian ja Tyynenmeren valtioista peräisin olevia tiettyjä maataloustuotteita koskevien yhteisön tariffikiintiöiden avaamisesta ja hallinnoinnista
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Afrikan, Karibian ja Tyynenmeren (AKT) valtioista tai merentakaisista maista ja merentakaisilta alueilta (MMA) peräisin oleviin maataloustuotteisiin ja tiettyihin maataloustuotteiden jalostamisessa tuotettuihin tavaroihin sovellettavista järjestelyistä 5 päivänä maaliskuuta 1990 annetun neuvoston asetuksen (ETY) N:o 715/90(1), sellaisena kuin se on viimeksi muutettuna Afrikan, Karibian ja Tyynenmeren (AKT) valtioista peräisin oleviin maataloustuotteisiin ja maataloustuotteiden jalostamisessa tuotettuihin tavaroihin sovellettavasta järjestelmästä annetulla asetuksella (EY) N:o 2484/94(2) ja jonka voimassaoloa on pidennetty asetuksella (ETY) N:o 444/92(3), ja erityisesti sen 27 artiklan,
sekä katsoo, että
asetuksen (ETY) N:o 715/90 16 artiklassa säädetään, että yhteisö avaa tuontia koskevat yhteisön tariffikiintiöt:
- 1 päivän tammikuuta ja 31 päivän joulukuuta väliseksi ajaksi 1 000 tonnille CN-koodiin 0808 10 kuuluvia tuoreita omenia,
- 1 päivän tammikuuta ja 31 päivän joulukuuta väliseksi ajaksi 1 000 tonnille CN-koodeihin 0808 20 10 - 0808 20 39 kuuluvia tuoreita päärynöitä
ja
- 1 päivän joulukuuta ja 31 päivän tammikuuta väliseksi ajaksi 400 tonnille CN-koodiin ex 0806 10 15 kuuluvia syötäväksi tarkoitettuja kivettömiä viinirypäleitä,
jotka ovat peräisin kyseisistä maista,
erityisesti olisi taattava kaikkien yhteisön tuojien tasapuolinen ja jatkuva mahdollisuus käyttää mainittuja kiintiöitä sekä kyseisille kiintiöille määrättyjen tullien keskeytymätön soveltaminen kaikkeen kyseisten tuotteiden tuontiin kaikissa jäsenvaltioissa siihen asti, kunnes kiintiöt täyttyvät, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tuonnissa yhteisöön suspendoidaan Afrikan, Karibian ja Tyynenmeren valtioista peräisin olevien jäljempänä kuvattujen tuotteiden tuontitullit yhteisön tariffikiintiöiden rajoissa ja niiden tasolle siten kuin jäljempänä ilmoitetaan. TAULUKON PAIKKA
2 artikla
Edellä 1 artiklassa tarkoitettuja tariffikiintiöitä hallinnoi komissio, joka voi toteuttaa kaikki tehokkaan hallinnon varmistamiseksi tarvittavat hallinnolliset toimenpiteet.
3 artikla
Jos tuoja esittää jossakin jäsenvaltiossa vapaaseen liikkeeseen luovutusta koskevan ilmoituksen, johon sisältyy tullietuuspyyntö jollekin tässä asetuksessa tarkoitetulle tuotteelle, ja jos tulliviranomaiset vastaanottavat kyseisen ilmoituksen, kyseinen jäsenvaltio lukee kiintiön määrään kyseisiä tarpeita vastaavan määrän ilmoittamalla asiasta komissiolle.
Kiintiöön luettavia määriä koskevat hakemukset, joissa on ilmoitettava mainittujen ilmoitusten vastaanottopäivä, on toimitettava komissiolle viipymättä.
Komissio myöntää kiintiöön luettavat määrät sen päivämäärän perusteella, jona asianomaisen jäsenvaltion viranomaiset ovat ottaneet vastaan vapaaseen liikkeeseen luovutusta koskevat ilmoitukset, siltä osin kuin käytettävissä oleva jäännös sen mahdollistaa.
Jos jäsenvaltio ei käytä kiintiöön luettuja määriä, sen on palautettava ne vastaavaan kiintiöön heti, kun tämä on mahdollista.
Jos haetut määrät ovat suuremmat kuin kiintiön käytettävissä oleva määrä, jako suoritetaan suhteessa hakemuksiin. Komissio ilmoittaa suoritetuista vähennyksistä jäsenvaltioille.
4 artikla
Kunkin jäsenvaltion on taattava kyseisten tuotteiden tuojille tasapuolinen ja jatkuva mahdollisuus käyttää kiintiöitä siltä osin kuin vastaava kiintiön määrän jäännös sen mahdollistaa.
5 artikla
Jäsenvaltioiden ja komission on oltava läheisessä yhteistyössä tämän asetuksen noudattamisen varmistamiseksi.
6 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1995 järjestysnumeroita 09.1610 ja 09.1612 koskevien kiintiöiden osalta ja 1 päivästä joulukuuta 1994 järjestysnumeroa 09.1615 koskevan kiintiön osalta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1994.